जमशेदपुर (ब्यूरो): झारखंड सरकार के स्वास्थ्य, चिकित्सा शिक्षा एवं परिवार कल्याण विभाग के निर्देश के आलोक में पूर्वी सिंहभूम जिले में भी लोगों को कोरोना का बूस्टर डोज दिया जाएगा। इसकी शुरुआत 10 जनवरी 2022 से हो रही है। इसके लिए राज्य सरकार ने विस्तृत गाइडलाइन भी जारी कर दिया है। वैक्सीनेशन कोषांग के वरीय प्रभारी सह एसडीएम संदीप कुमार मीणा ने बताया कि ऑनलाइन स्लॉट बुकिंग (कोविन पोर्टल में) तथा वॉक इन दोनों माध्यम में उक्त केटेगरी के लाभुकों का जिले में टीकाकरण किया जाना है। जिन लाभुकों को दूसरा डोज लेने के बाद 9 महीने या 39 सप्ताह बीत चुके हैं सिर्फ वे ही बूस्टर डोज के लिए योग्य होंगे। उन्होंने कहा कि अगर 9 महीने या 39 सप्ताह बीत जाने के बाद कोई लाभुक कोविन पोर्टल पर स्लॉट बुक कराना चाह रहे हों तो उन्हें विकल्प दिखेगा अन्यथा इससे पहले बूस्टर डोज लेना चाहेंगे तो विकल्प नहीं दिखेगा। ऐसा ही वॉक इन टीकाकरण में होगा जहां आधार नम्बर और पुराने फोन नम्बर दर्ज करने पर पहले के दोनों डोज कब लिया है इसकी जानकारी मिल जाएगी तथा 9 महीने या 39 सप्ताह वाली योग्यता पूरी करते होंगे तभी बूस्टर डोज मिल पाएगी। उन्होंने बताया कि बूस्टर डोज उसी वैक्सीन की होगी जो पहले दो खुराक में दी गई थी। जिन लोगों ने पहले कोवैक्सिन लगवाया है, उन्हें कोवैक्सिन लगाई जाएगी, जिन्हें कोविशील्ड की दो खुराक मिली है, उन्हें कोविशील्ड ही लगाई जाएगी।
 1. हेल्थ केयर वर्कर्स, फ्रंटलाइन वर्कर्स या 60 वर्ष या उससे ऊपर के लोगों को कोविन पोर्टल पर नया निबंधन नहीं करना होगा, कोविन पोर्टल पर पुराने अकाउंट से ही टीकाकरण होगा, जिससे उन्होंने पहले का दोनों डोज लिया है।
 2. बूस्टर डोज के लिए टीकाकरण प्रक्रिया ऑनलाइन स्लॉट बुकिंग तथा वॉक इन मोड में 10 जनवरी से शुरू होगी। प्रिकॉशन डोज या बूस्टर डोज की खुराक स्वास्थ्य सेवा और फ्रंटलाइन वर्कर्स के साथ ही 60 वर्ष से अधिक उम्र के लोगों को दी जाएगी।
 3. जिन लोगों को यह टीका लगाना है, वे जिले में किसी भी कोविड टीकाकरण केंद्र में ऑनलाइन रजिस्ट्रेशन या सीधे वहां पहुंचकर टीका लगवा सकते हैं।
 4. 60 साल और उससे अधिक आयु के नागरिकों को बूस्टर डोज के लिए डॉक्टर से सर्टिफिकेट प्रस्तुत करने की जरूरत नहीं है। हालांकि ऐसे व्यक्तियों को तीसरी खुराक लेने से पहले डॉक्टर से सलाह लेने को कहा गया है।
 
जमशेदपुर : झारखंड सरकार के स्वास्थ्य, चिकित्सा शिक्षा एवं परिवार कल्याण विभाग के निर्देश के आलोक में पूर्वी सिंहभूम जिले में भी लोगों को कोरोना का बूस्टर डोज दिया जाएगा। इसकी शुरुआत दस जनवरी दो हज़ार बाईस से हो रही है। इसके लिए राज्य सरकार ने विस्तृत गाइडलाइन भी जारी कर दिया है। वैक्सीनेशन कोषांग के वरीय प्रभारी सह एसडीएम संदीप कुमार मीणा ने बताया कि ऑनलाइन स्लॉट बुकिंग तथा वॉक इन दोनों माध्यम में उक्त केटेगरी के लाभुकों का जिले में टीकाकरण किया जाना है। जिन लाभुकों को दूसरा डोज लेने के बाद नौ महीने या उनतालीस सप्ताह बीत चुके हैं सिर्फ वे ही बूस्टर डोज के लिए योग्य होंगे। उन्होंने कहा कि अगर नौ महीने या उनतालीस सप्ताह बीत जाने के बाद कोई लाभुक कोविन पोर्टल पर स्लॉट बुक कराना चाह रहे हों तो उन्हें विकल्प दिखेगा अन्यथा इससे पहले बूस्टर डोज लेना चाहेंगे तो विकल्प नहीं दिखेगा। ऐसा ही वॉक इन टीकाकरण में होगा जहां आधार नम्बर और पुराने फोन नम्बर दर्ज करने पर पहले के दोनों डोज कब लिया है इसकी जानकारी मिल जाएगी तथा नौ महीने या उनतालीस सप्ताह वाली योग्यता पूरी करते होंगे तभी बूस्टर डोज मिल पाएगी। उन्होंने बताया कि बूस्टर डोज उसी वैक्सीन की होगी जो पहले दो खुराक में दी गई थी। जिन लोगों ने पहले कोवैक्सिन लगवाया है, उन्हें कोवैक्सिन लगाई जाएगी, जिन्हें कोविशील्ड की दो खुराक मिली है, उन्हें कोविशील्ड ही लगाई जाएगी। एक. हेल्थ केयर वर्कर्स, फ्रंटलाइन वर्कर्स या साठ वर्ष या उससे ऊपर के लोगों को कोविन पोर्टल पर नया निबंधन नहीं करना होगा, कोविन पोर्टल पर पुराने अकाउंट से ही टीकाकरण होगा, जिससे उन्होंने पहले का दोनों डोज लिया है। दो. बूस्टर डोज के लिए टीकाकरण प्रक्रिया ऑनलाइन स्लॉट बुकिंग तथा वॉक इन मोड में दस जनवरी से शुरू होगी। प्रिकॉशन डोज या बूस्टर डोज की खुराक स्वास्थ्य सेवा और फ्रंटलाइन वर्कर्स के साथ ही साठ वर्ष से अधिक उम्र के लोगों को दी जाएगी। तीन. जिन लोगों को यह टीका लगाना है, वे जिले में किसी भी कोविड टीकाकरण केंद्र में ऑनलाइन रजिस्ट्रेशन या सीधे वहां पहुंचकर टीका लगवा सकते हैं। चार. साठ साल और उससे अधिक आयु के नागरिकों को बूस्टर डोज के लिए डॉक्टर से सर्टिफिकेट प्रस्तुत करने की जरूरत नहीं है। हालांकि ऐसे व्यक्तियों को तीसरी खुराक लेने से पहले डॉक्टर से सलाह लेने को कहा गया है।